hvor meget bagage må jeg have med?
enhver rejsedeltager er selv ansvarlig for sin egen bagage. husk at medbringe de ting, som du skal bruge undervejs, i håndbagagen. på rejser med mellemovernatning kan man evt. pakke en lille håndtaske, så man ikke behøver at tage sin kuffert med ind på overnatningshotellet. hvis der medbringes rollator, ønskes dette oplyst af hensyn til bagageplads.

maksimal vægt pr. kuffert er 20 kg (bus + flodkrydstogter). på de fleste flyrejser må du have 1 kuffert med på max. 20 kg. pr. rejsedeltager, men der kan være varierende vægtgrænser fra flyselskab til flyselskab. vi sender praktisk information med bl.a. bagageregler 6-8 dage inden afrejse.

husk at mærke al bagage med navn, adresse og tlf.nr. kuffertmærker udleveres på rejsen (bus + flodkrydstogter). nilles rejser er ikke ansvarlig for beskadiget eller bortkommet bagage.

